### Beslutningstema

Det skal i denne sag besluttes, om projektforslaget fra [adresse] om forstærkning af deres ledningsnet skal godkendes

### Sagsfremstilling

[adresse] ønsker at lave en forstærkning af deres forsyningsnet ved [adresse] for at være i stand til at opretholde et tilstrækkeligt højt tryk, som skal sikre den nødvendige varmeforsyning og derved forsyningssikkerhed i den østlige ende af [adresse].

Der er ikke udarbejdet brugerøkonomi, da projektet omhandler alle i [adresse] forsyningsområde. Selskabsøkonomien er positiv sammenlignet med alternativet, som vil komme alle forbrugere i [adresse] forsyningsområde til gode.

Samfundsøkonomi

Projektet udviser en positiv samfundsøkonomi på ca. 400.000 kr. sammenholdt med alternativet. I de følsomhedsanalyser, som er udarbejdet, er samfundsøkonomien tilstrækkelig robust.

Miljø

Der vil forekomme en større udledning af CO2 med projektet grundet et større varmetab, men dette er begrænset.

Tidsplan

Anlægsarbejdet forventes startet i sommeren 2022.

Bilag

Projektforslaget er vedlagt som bilag.

### Lovgrundlag

Bekendtgørelse af lov om varmeforsyning nr. 2068 af 16/11/2021 (Varmeforsyningsloven)

Bekendtgørelse om godkendelse af projekter for kollektive varmeforsyningsanlæg nr. 818 af 4. maj 2021 (Projektbekendtgørelsen)

### Direktøren for Teknik, Klima og Beskæftigelse indstiller,

at projektforslaget godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.